EUROOPAN KOMISSIO Bryssel 31.5.2016 COM(2016) 319 final 2016/0161(NLE) Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut) muuttamiseen





PERUSTELUT 1.EHDOTUKSEN TAUSTA Jotta sisämarkkinoiden edellyttämä oikeusvarmuus ja yhdenmukaisuus voitaisiin varmistaa, ETA:n sekakomitean on otettava kaikki asiaankuuluva unionin lainsäädäntö mahdollisimman pian sen antamisen jälkeen osaksi Euroopan talousalueesta tehtyä sopimusta, jäljempänä ’ETA-sopimus’. 2.INTRESSITAHOJEN KUULEMISTEN JA VAIKUTUSTENARVIOINTIEN TULOKSET Tässä esitettyyn neuvoston päätösehdotukseen liitetyillä yhdeksällä ETA:n sekakomitean päätösluonnoksella on tarkoitus muuttaa ETA-sopimuksen liitettä IX (Rahoituspalvelut) sekä Euroopan valvontaviranomaisia, jäljempänä ’EU:n valvontaviranomaiset’, koskevien asetusten (asetukset (EU) N:o 1093/2010, 1094/2010 ja 1095/2010) että eräiden muiden rahoitusalaa koskevien unionin säädösten sisällyttämiseksi ETA-sopimukseen. Tähän ensimmäiseen pakettiin kuuluville säädöksille on yhteistä se, että niissä kaikissa joko annetaan EU:n valvontaviranomaisille päätöksentekovaltuuksia tai ne liittyvät tällaisia säännöksiä sisältäviin säädöksiin. Jotkin ETA:n EFTA-valtiot (Norja, Islanti ja Liechtenstein) eivät kuitenkaan voi perustuslakinsa vuoksi hyväksyä sitä, että EU:n valvontaviranomaiset tekevät niiden toimivaltaisia viranomaisia ja markkinatoimijoita sitovia päätöksiä. Tämän vuoksi niitä varten tarvittiin oma ratkaisu. EU:n valvontaviranomaisilla on keskeinen asema uudessa valvontarakenteessa, joka otettiin käyttöön vuonna 2011 osana rahoituskriisin ratkaisemiseksi toteutettuja kattavia uudistuksia. Tämän lainsäädäntöpaketin sisällyttäminen ETA-sopimukseen perustuu EU:n jäsenvaltioiden ja ETA:n EFTA-valtioiden valtiovarain- ja talousministerien 14. lokakuuta 2014 Ecofin-neuvoston istunnon yhteydessä pitämässään epävirallisessa kokouksessa tekemään poliittiseen sopimukseen. ETA-sopimuksen kaksipilarisen rakenteen mukaisesti päätökset, jotka on osoitettu ETA:n EFTA-valtioiden toimivaltaisille viranomaisille ja markkinatoimijoille ETA:n EFTA-valtioissa, tekee EFTAn valvontaviranomainen. EU:n valvontaviranomaisilla on kuitenkin toimivalta toteuttaa ei-sitovia toimia, joita ovat muun muassa suositusten antaminen ja ei-sitova sovittelu, myös ETA:n EFTA-valtioiden toimivaltaisten viranomaisten osalta. Kummankin osapuolen toimintaa edeltää tarvittaessa konsultointi, koordinointi tai tietojenvaihto EU:n valvontaviranomaisten ja EFTA:n valvontaviranomaisen välillä. Jotta voidaan varmistaa EU:n valvontaviranomaisten asiantuntemuksen sisällyttäminen prosessiin ja kahden pilarin toimien johdonmukaisuus, yhdelle tai useammalle ETA:n EFTA-valtion toimivaltaiselle viranomaiselle tai markkinatoimijalle osoitetut EFTA:n valvontaviranomaisen yksittäiset päätökset ja viralliset lausunnot hyväksytään kulloinkin kyseeseen tulevan EU:n valvontaviranomaisen laatimien luonnosten pohjalta. Jotta rahoituspalvelualalla voitaisiin varmistaa valvonnan ja lainsäädännön soveltamisen yhtenäisyys, edellä mainittujen kolmen ETA:n EFTA-valtion kansallisten toimivaltaisten viranomaisten edustajat ja EFTA:n valvontaviranomainen osallistuvat täysipainoisesti EU:n valvontaviranomaisten hallintoneuvostojen ja niiden valmisteluelinten toimintaan, joskin ilman äänioikeutta. Lisäksi EU:n valvontaviranomaiset voivat osallistua EFTAn valvontaviranomaisen ja sen valmisteluelinten työhön siltä osin kuin tämä työ liittyy niiden toimintaan. Jos EU:n valvontaviranomaisten ja EFTA:n valvontaviranomaisen välillä syntyy erimielisyyttä, asia voidaan ETA-sopimuksen mukaisesti viedä ETA:n sekakomiteaan jommankumman sopimuspuolen niin pyytäessä. Kiireellisiä tapauksia varten on luotu asianmukaiset menettelyt ETA:n sekakomitean kokousten välittömäksi järjestämiseksi. Tässä ehdotettu päätös kattaa edellä esitetyn perusteella yhdeksän ETA:n sekakomitean päätösluonnosta, joiden tarkoituksena on 31 EU:n säädöksen ottaminen osaksi ETA-sopimusta. Nämä yhdeksän päätösluonnosta esitetään neuvoston päätösehdotuksen liitteissä 1–9, ja ne koskevat seuraavia EU:n säädöksiä: Liite 1: Euroopan parlamentin ja neuvoston asetus (EU) N:o 1092/2010, annettu 24 päivänä marraskuuta 2010, finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta; Liite 2: Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta sekä Euroopan parlamentin ja neuvoston asetus (EU) N:o 1022/2013, annettu 22 päivänä lokakuuta 2013, Euroopan valvontaviranomaisen (Euroopan pankkiviranomainen) perustamisesta annetun asetuksen (EU) N:o 1093/2010 muuttamisesta Euroopan keskuspankille neuvoston asetuksen (EU) N:o 1024/2013 nojalla annettujen erityistehtävien osalta; Liite 3: Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta Liite 4: Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta Liite 5: Euroopan parlamentin ja neuvoston direktiivi 2011/61/EU, annettu 8 päivänä kesäkuuta 2011, vaihtoehtoisten sijoitusrahastojen hoitajista ja direktiivien 2003/41/EY ja 2009/65/EY sekä asetusten (EY) N:o 1060/2009 ja (EU) N:o 1095/2010 muuttamisesta sekä seuraavat viisi komission säädöstä: - komission delegoitu asetus (EU) N:o 231/2013; - komission delegoitu asetus (EU) N:o 694/2014; - komission delegoitu asetus (EU) 2015/514; - komission täytäntöönpanoasetus (EU) N:o 447/2013, - komission täytäntöönpanoasetus (EU) N:o 448/2013, Liite 6: Euroopan parlamentin ja neuvoston asetus (EU) N:o 236/2012, annettu 14 päivänä maaliskuuta 2012, lyhyeksimyynnistä ja tietyistä luottoriskinvaihtosopimuksiin liittyvistä kysymyksistä sekä seuraavat viisi komission säädöstä: - komission delegoitu asetus (EU) N:o 826/2012; - komission täytäntöönpanoasetus (EU) N:o 827/2012, - komission delegoitu asetus (EU) N:o 918/2012; - komission delegoitu asetus (EU) N:o 919/2012; - komission delegoitu asetus (EU) 2015/97; Liite 7: Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä; Liite 8: Euroopan parlamentin ja neuvoston asetus (EU) N:o 513/2011, annettu 11 päivänä toukokuuta 2011, luottoluokituslaitoksista annetun asetuksen (EY) N:o 1060/2009 muuttamisesta sekä Euroopan parlamentin ja neuvoston asetus (EU) N:o 462/2013, annettu 21 päivänä toukokuuta 2013, luottoluokituslaitoksista annetun asetuksen (EY) N:o 1060/2009 muuttamisesta; Liite 9: Tässä liitteessä oleva sekakomitean päätösluonnos kattaa seuraavat luottoluokituslaitoksiin liittyvät komission säädökset: - komission delegoitu asetus (EU) N:o 272/2012; - komission delegoitu asetus (EU) N:o 446/2012; - komission delegoitu asetus (EU) N:o 447/2012; - komission delegoitu asetus (EU) N:o 448/2012; - komission delegoitu asetus (EU) N:o 449/2012; - komission delegoitu asetus (EU) N:o 946/2012; - komission täytäntöönpanopäätös 2014/245/EU; - komission täytäntöönpanopäätös 2014/246/EU; - komission täytäntöönpanopäätös 2014/247/EU; - komission täytäntöönpanopäätös 2014/248/EU; - komission täytäntöönpanopäätös 2014/249/EU; Lisäksi on noin 150 EU:n säädöstä, joita edellä mainitut päätösluonnokset eivät kata ja joita ei ole vielä otettu osaksi ETA-sopimusta. Näiden säädösten sisällyttäminen ETA-sopimukseen on kuitenkin välttämätöntä, jotta koko Euroopan talousalueella voitaisiin varmistaa tasapuoliset toimintaedellytykset sekä yhteisten sääntöjen tehokas ja yhdenmukainen soveltaminen ja vaikuttava ja yhdenmukainen valvonta. Näihin säädöksiin tehtävien muutosten odotetaan olevan pelkästään teknisiä mukautuksia. Komissio voi tällöin neuvoston asetuksen (EY) N:o 2894/94 mukaisesti määritellä EU:n kannan ETA:n sekakomiteassa. Myös näihin EU:n säädöksiin liittyvä työ pyritään saamaan päätökseen mahdollisimman pian. 3. Sekakomitean päätösluonnosten pääkohdat Kuten edellä mainittiin, tässä esitetyn neuvoston päätösehdotuksen päätarkoituksena on Euroopan pankkiviranomaisesta (EPV), Euroopan vakuutus- ja lisäeläkeviranomaisesta (EIOPA) ja Euroopan arvopaperimarkkinaviranomaisesta (EAMV) annettujen asetusten (asetukset (EU) N:o 1093/2010, 1094/2010 ja 1095/2010) ottaminen osaksi ETA-sopimusta. Näitä sekä muita ETA-sopimukseen sisällytettäviä säädöksiä koskevien sekakomitean päätösluonnosten tärkeimmät osatekijät on kuvailtu jäljempänä liitteiden perustana olevaa rakennetta vastaavassa järjestyksessä. Euroopan järjestelmäriskikomiteaa (EJRK) koskeva asetus (asetus (EU) N:o 1092/2010) Kun asetus (EU) N:o 1092/2010 (EJRK-asetus) on otettu osaksi ETA-sopimusta, ETA:n EFTA-valtioiden toimivaltaiset viranomaiset saavat oikeuden osallistua EJRK:n työhön. Näin on tarkoitus varmistaa, että rahoituspalvelujen sisämarkkinoiden makrotason vakauden valvonta koordinoidaan riittävällä tavalla ETA-alueella. EFTAn valvontaviranomainen voi osallistua hallintoneuvoston toimintaan. ETA:n EFTA-valtioiden toimivaltaisilla viranomaisilla ja EFTAn valvontaviranomaisella ei kuitenkaan ole hallintoneuvostossa äänioikeutta. Ne tekevät tiivistä yhteistyötä EJRK:n kanssa ja toimittavat sille kaikki tiedot, jotka se tarvitsee tehtäviensä hoitamiseksi.

EPV-, EIOPA- ja EAMV-asetukset (asetukset (EU) N:o 1093/2010, 1094/2010 ja 1095/2010), joita kutsutaan myös yhteisnimityksellä ”EU:n valvontaviranomaisia koskevat asetukset”) Nämä kolme EU:n valvontaviranomaisia (EPV, EIOPA ja EAMV) koskevaa asetusta antavat kyseisille viranomaisille tietyt valtuudet tehdä päätöksiä, jotka sitovat EU:n toimivaltaisia viranomaisia ja EU:n markkinatoimijoita. Koska joillakin ETA:n EFTA-valtioilla oli perustuslakinsa vuoksi ongelmia hyväksyä sitä, että EU:n valvontaviranomaiset tekevät niiden toimivaltaisia viranomaisia ja markkinatoimijoita suoraan sitovia päätöksiä, EU:n valvontaviranomaisia koskevien asetusten ottaminen osaksi ETA-sopimusta edellytti erityisratkaisun kehittämistä. Lokakuussa 2014 tehdyssä poliittisessa sopimuksessa esitetään sisällyttämisessä noudatettavat periaatteet, ja kyseeseen tuleviin kolmeen sekakomitean päätösluonnokseen on tehty näiden periaatteiden edellyttämät mukautukset. Sekakomitean päätösluonnosten mukainen järjestelmä perustuu tämän vuoksi ETA-sopimuksen kaksipilariseen hallintorakenteeseen. EU:n valvontaviranomaiset tekevät edelleen EU-pilariin kuuluvat päätökset, mutta toimivalta tehdä ETA:n EFTA-pilariin kuuluvia päätöksiä annetaan EFTAn valvontaviranomaiselle. EFTA:n valvontaviranomainen tekee kuitenkin nämä päätökset aina EU:n valvontaviranomaisten laatimien luonnosten pohjalta. Johdonmukaisuuden ja yhtenäisyyden edistämiseksi Euroopan talousalueella ETA:n EFTA-valtioiden toimivaltaiset viranomaiset ja EFTAn valvontaviranomainen osallistuvat EU:n valvontaviranomaisten työhön, mutta ilman äänioikeutta. Tähän kuuluu osallistuminen asianomaisten EU:n valvontaviranomaisten teknisten elinten ja päätöksentekoelinten toimintaan. Tällaisia elimiä ovat muun muassa hallintoneuvostot sekä sisäiset komiteat ja lautakunnat. Vastaavasti EU:n valvontaviranomaisilla on oikeus osallistua EFTAn valvontaviranomaisen päätöksentekoon. Kaikki kolme sekakomitean päätösluonnosta sisältävät mekanismin EU:n valvontaviranomaisten ja EFTA:n valvontaviranomaisen välisten erimielisyyksien ratkaisemiseksi. EU:n valvontaviranomaisista annettujen asetusten muodostamaan lainsäädäntökehykseen on ETA:n sekakomitean päätösluonnoksissa tehty vain sellaiset mukautukset, jotka ovat tarpeen poliittisen sopimuksen täytäntöönpanemiseksi ja sen varmistamiseksi, että EU-pilarin (etenkin EU:n valvontaviranomaisten) ja EFTA-pilarin (etenkin EFTAn valvontaviranomaisen) välillä on toimivat menettelyt. ETA:n EFTA-valtioiden toimivaltaiset viranomaiset osallistuvat EU:n valvontaviranomaisten talousarvioiden rahoittamiseen samaan tapaan kuin EU:n jäsenvaltiot. Vaihtoehtoisten sijoitusrahastojen hoitajista annettu direktiivi 2011/61/EU ja lyhyeksimyynnistä annettu asetus (EU) N:o 236/2012 Tämä paketti sisältää lisäksi useita edellä mainituista osa-alueista annettuja komission säädöksiä (ks. jäljempänä). Sekä direktiivissä 2011/61/EU (vaihtoehtoisten sijoitusrahastojen hoitajat) että asetuksessa (EU) N:o 236/2012 (lyhyeksimyynti) annetaan EAMV:lle suoria toimivaltuuksia. Sovellettavaa lainsäädäntökehystä on tämän vuoksi tarpeen mukauttaa antamalla nämä päätöksentekovaltuudet EFTAn valvontaviranomaiselle poliittisen sopimuksen mukaisesti. EFTAn valvontaviranomainen voi kuitenkin tehdä päätöksensä ainoastaan EU:n valvontaviranomaisten laatiman luonnoksen perusteella, kuten EU:n valvontaviranomaisia koskevien asetusten (sekä luottoluokituslaitosasetuksen ja Euroopan markkinarakenneasetuksen, ks. seuraava jakso) tapauksessa. ETA:n EFTA-valtioiden toimivaltaisten viranomaisten sekä ETA:n EFTA-valtioiden luonnollisten henkilöiden ja oikeushenkilöiden katsotaan kuuluvan direktiivin/asetuksen soveltamisalaan samoin ehdoin ja edellytyksin kuin EU:n toimivaltaisten viranomaisten ja EU:n luonnollisten henkilöiden ja oikeushenkilöiden. Jotta voitaisiin varmistaa, että valvonta on johdonmukaista ja rahoituspalveluja koskevien sääntöjen soveltaminen yhdenmukaista koko Euroopan talousalueella, EAMV ja EFTAn valvontaviranomainen tekevät yhteistyötä, vaihtavat tietoja ja kuulevat toisiaan ennen sellaisten toimenpiteiden hyväksymistä, joilla on merkitystä niiden valvontatehtävien kannalta. Vaihtoehtoisia sijoitusrahaston hoitajia koskevassa direktiivissä säädetään monissa kohdin, että EAMV voi käyttää EAMV-asetuksen (asetus (EU) N:o 1095/2010) 19 artiklan mukaisia sovitteluvaltuuksiaan ratkaistakseen toimivaltaisten viranomaisten välisiä erimielisyyksiä rajatylittävissä tilanteissa. Sekakomitean päätösluonnoksessa, jolla EAMV-asetus otetaan osaksi ETA-sopimusta, valtuudet hyväksyä ETA:n EFTA-valtioiden toimivaltaisille viranomaisille tai rahoitusmarkkinoiden toimijoille osoitettuja sitovia päätöksiä annetaan kuitenkin EFTAn valvontaviranomaiselle. Vaihtoehtoisista sijoitusrahaston hoitajista annettua direktiiviä koskevassa sekakomitean päätösluonnoksessa selvennetään sen vuoksi, että viittaukset kyseisiin EAMV:n valtuuksiin olisi tulkittava viittauksiksi EFTAn valvontaviranomaisen valtuuksiin. Vaihtoehtoisista sijoitusrahaston hoitajista annettua direktiiviä koskevalla ETA:n sekakomitean päätösluonnoksella sisällytetään ETA-sopimukseen lisäksi kolme kyseiseen direktiiviin perustuvaa delegoitua asetusta ja kaksi siihen perustuvaa täytäntöönpanoasetusta sekä tehdään tätä varten tarvittavat mukautukset. Lyhyeksimyyntiä koskevan asetuksen 28 artiklassa säädetään, että EAMV voi käyttää EAMV-asetuksen 9 artiklan 5 kohdan mukaisia toimivaltuuksiaan lyhyeksimyynnin tai vastaavien transaktioiden väliaikaiseksi kieltämiseksi tai rajoittamiseksi tai vaatiakseen luonnollisia henkilöitä tai oikeushenkilöitä ilmoittamaan tai julkistamaan nettomääräiset lyhyet positiot. EAMV-asetuksen 9 artiklan 5 kohdan mukaiset valtuudet hyväksyä ETA:n EFTA-valtioiden rahoitusmarkkinoiden yksittäisille toimijoille osoitettuja sitovia päätöksiä annetaan EFTAn valvontaviranomaiselle poliittisen sopimuksen mukaisesti (ks. EAMV-asetusta koskeva sekakomitean päätösluonnos). Kuten EAMV-asetuksen tapauksessa, EFTAn valvontaviranomainen voi tehdä päätöksen ainoastaan EAMV:n laatiman luonnoksen perusteella. Lyhyeksimyyntiä koskevan asetuksen 27 artiklan mukaiset EAMV:n koordinointitehtävät laajennetaan koskemaan myös ETA:n EFTA-valtioiden toimivaltaisia viranomaisia, jotta Euroopan talousalueella säilytettäisiin yhdenmukaisuus. Tähän sisältyy EAMV:n mahdollisuus antaa lausunto toimenpiteistä, joita ETA:n EFTA-valtioiden toimivaltaiset viranomaiset aikovat toteuttaa tai uusia. Tällainen EAMV:n johdolla tapahtuva 27 artiklan mukainen ei-sitova koordinointi yleensä edeltää EFTAn valvontaviranomaisen 28 artiklan nojalla toteuttamia toimia. EAMV:lle lyhyeksimyyntiä koskevan asetuksen 23 artiklan 4 kohdan mukaisesti annetut valtuudet sitovaan sovitteluun annetaan EFTA-pilarin osalta EFTAn valvontaviranomaiselle samaan tapaan kuin vastaavat valtuudet vaihtoehtoisten sijoitusrahastojen hoitajia koskevan direktiivin tapauksessa. Kyseisellä sekakomitean päätösluonnoksella otetaan osaksi ETA-sopimusta paitsi lyhyeksimyyntiä koskeva asetus myös neljä kyseiseen asetukseen perustuvaa delegoitua asetusta ja yksi siihen perustuva täytäntöönpanoasetus. OTC-johdannaisista, keskusvastapuolista ja kauppatietorekistereistä annettu asetus (EU) N:o 648/2012 ja luottoluokituslaitoksista annetun asetuksen (EU) N:o 1060/2009 muuttamisesta annetut asetukset (asetus (EU) N:o 513/2011 ja asetuksen (EU) N:o 462/2013) Tämä paketti sisältää lisäksi useita edellä mainituista osa-alueista annettuja komission säädöksiä (ks. jäljempänä).

Sekä Euroopan markkinarakenneasetuksen että luottoluokituslaitosasetuksen mukaan EAMV:llä on valtuudet valvoa kauppatietorekistereitä ja luottoluokituslaitoksia, myös valtuudet hyväksyä näihin yhteisöihin suoraan sovellettavia päätöksiä. Näiden asetusten sisällyttämiseksi ETA-sopimukseen ja edellä mainitun poliittisen sopimuksen noudattamiseksi tässä ehdotetaan, että periaatteita, joita sovelletaan EU:n valvontaviranomaisia koskevien asetusten sisällyttämisessä ETA-sopimukseen, sovelletaan myös sisällytettäessä siihen säännöksiä, jotka koskevat EAMV:n luottoluokituslaitoksiin ja kauppatietorekistereihin kohdistamaa suoraa valvontaa. EFTAn valvontaviranomainen hyväksyy ETA:n EFTA-valtioiden luottoluokituslaitosten ja kauppatietorekisterien osalta päätöksiä EAMV:n laatimien luonnosten pohjalta. ETA:n sekakomitean päätösluonnoksiin tehtävät mukautukset noudattavat poliittisen sopimuksen mukaisesti samaa yleisrakennetta kuin EU:n valvontaviranomaisia koskeviin asetuksiin ehdotetut mukautukset. Luottoluokituslaitoksia koskevan asetuksen osalta on tarkoitus hyväksyä kaksi ETA:n sekakomitean päätöstä, joista ensimmäinen päätös koskee kahta ETA-sopimukseen sisällytettävää säädöstä (asetus (EU) N:o 513/2011 ja asetus (EU) N:o 462/2013) ja toinen useita delegoituja asetuksia ja täytäntöönpanoasetuksia. Euroopan markkinarakenneasetuksen tapauksessa ETA-sopimukseen sisällytetään tässä vaiheessa ainoastaan lainsäätämisjärjestyksessä hyväksytty säädös (asetus (EU) N:o 648/2012). Kyseisen säädöksen nojalla annetut säädökset sisällytetään myöhemmässä vaiheessa. Koska kauppatietorekistereitä ei tällä hetkellä ole sijoittautuneina ETA:n EFTA-valtioihin, niitä koskevat säännökset eivät aiheuta ongelmia käytännössä. Sekakomitean päätöksillä luotava lainsäädäntökehys edellyttää, että EAMV ja EFTAn valvontaviranomainen tekevät läheistä yhteistyötä varmistaakseen johdonmukaisen valvonnan ja rahoituspalveluja koskevien sääntöjen yhdenmukaisen soveltamisen koko Euroopan talousalueella. ETA:n sekakomitean päätösluonnosten mukaan EAMV ja EFTAn valvontaviranomainen tekevät yhteistyötä, vaihtavat tietoja ja kuulevat toisiaan ennen sellaisten toimenpiteiden hyväksymistä, joilla on merkitystä niiden valvontatehtävien kannalta. Kumpikin viranomainen varmistaa, että se toimittaa toiselle kaikki tarvittavat tiedot hyvissä ajoin. Kummankin viranomaisen on toimitettava toiselle kaikki tämän toimivaltuuksien alaan kuuluvat hakemukset, tiedot, valitukset ja pyynnöt. Käytössä on menettely erimielisyyksien ratkaisemista varten, kuten EU:n valvontaviranomaisia koskevien asetusten tapauksessa. Sitovat toimenpiteet, joiden toteuttaminen kuuluu EU:n luottoluokituslaitosten ja kauppatietorekisterien osalta EAMV:lle, toteuttaa ETA:n EFTA-valtioihin sijoittautuneiden luottoluokituslaitosten ja kauppatietorekisterien osalta EFTAn valvontaviranomainen. Tällaisia toimenpiteitä ovat esimerkiksi päätös rekisteröinnistä, rekisteröinnin epäämisestä tai sen peruuttamisesta, tietopyynnöt, päätös henkilöön kohdistuvan tarkastuksen tekemisestä, päätös valvontatoimenpiteen toteuttamisesta, päätös sakon tai uhkasakon määräämisestä sekä luottoluokituslaitosten tapauksessa päätös pidentää ajanjaksoa, jonka aikana luottoluokituksia voidaan edelleen käyttää sääntelytarkoituksiin. Vaikka oikeudellisesta näkökulmasta EFTAn valvontaviranomainen vastaa valvonnasta ja toteuttaa sitovat toimenpiteet, kaikesta ETA:n EFTA-valtioihin sijoittautuneiden luottoluokituslaitosten ja kauppatietorekisterien rekisteröintiin ja päivittäiseen valvontaan liittyvästä käytännön työstä huolehtii EAMV. EFTAn valvontaviranomainen voi hyväksyä toimenpiteet ainoastaan EAMV:n laatiman luonnoksen pohjalta. EAMV voi laatia tällaisen luonnoksen omasta aloitteestaan tai EFTAn valvontaviranomaisen pyynnöstä. EFTAn valvontaviranomainen hyväksyy päätöksensä kyseisen luonnoksen pohjalta ilman aiheetonta viivästystä. EFTAn valvontaviranomainen kerää ETA:n EFTA-valtioiden luottoluokituslaitosten ja kauppatietorekisterien valvojana valvonta- ja rekisteröintimaksut asianomaisilta yhteisöiltä. Koska EAMV kuitenkin huolehtii kaikesta luottoluokituslaitosten rekisteröintiin ja päivittäiseen valvontaan liittyvästä käytännön työstä, EFTAn valvontaviranomainen siirtää keräämänsä määrät EAMV:lle ilman aiheetonta viivästystä. Maksujen määrät lasketaan samoin perustein kuin EU:n alueelle sijoittautuneilta luottoluokituslaitoksilta veloitettavat vastaavat maksut. Toisella luottoluokituslaitosasetusta koskevalla sekakomitean päätösluonnoksella sisällytetään ETA-sopimukseen kuusi komission delegoitua asetusta ja viisi komission täytäntöönpanosäädöstä. 4.Menettely Koska liitteenä olevien sekakomitean päätösluonnosten tarkoituksena on laajentaa tietyt säädökset koskemaan ETA:n EFTA-valtioita tekemällä niihin muutoksia, jotka eivät ole pelkkiä teknisiä mukautuksia, niihin sovelletaan neuvoston asetuksen (EY) N:o 2894/94 1 artiklan 3 kohdan a alakohtaa. Näin ollen neuvosto vahvistaa ETA:n sekakomiteassa unionin puolesta esitettävän kannan komission ehdotuksesta. Komissio esittää tämän ehdotuksen tätä varten. Komissio toivoo voivansa esittää unionin kannan ETA:n sekakomiteassa mahdollisimman pian. 5. Lisätietoja Koska tämä ensimmäinen paketti johtaa Norjan ja Islannin perustuslakien mukaan suvereniteetin siirtoon EFTAn valvontaviranomaiselle, sille tarvitaan Norjan parlamentin (¾ enemmistöllä) ja Islannin parlamentin hyväksyntä. Liechtenstein on ilmoittanut, että se on jo saattanut kyseisen EU:n lainsäädännön osaksi kansallista lainsäädäntöään ja on valmis soveltamaan sitä. 2016/0161 (NLE) Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut) muuttamiseen

EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 53 artiklan 1 kohdan ja 114 artiklan yhdessä sen 218 artiklan 9 kohdan kanssa, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 ja erityisesti sen 1 artiklan 3 kohdan a alakohdan, ottaa huomioon Euroopan komission ehdotuksen,

sekä katsoo seuraavaa: (1)Sopimus Euroopan talousalueesta, jäljempänä ’ETA-sopimus’, tuli voimaan 1 päivänä tammikuuta 1994. (2)ETA-sopimuksen 98 artiklan ja erityisesti sen 102 artiklan mukaan ETA:n sekakomitea voi päättää muuttaa muun muassa ETA-sopimuksen liitettä IX, joka sisältää määräyksiä rahoituspalveluista. (3)Seuraavat säädökset koskevat rahoituspalveluja, ja ne olisi otettava osaksi ETA-sopimusta: - Euroopan parlamentin ja neuvoston asetus (EU) N:o 1092/2010, - Euroopan parlamentin ja neuvoston asetus (EU) N:o 1093/2010, - Euroopan parlamentin ja neuvoston asetus (EU) N:o 1094/2010, - Euroopan parlamentin ja neuvoston asetus (EU) N:o 1095/2010, - Euroopan parlamentin ja neuvoston asetus (EU) N:o 1022/2013, - Euroopan parlamentin ja neuvoston direktiivi 2011/61/EU, - komission delegoitu asetus (EU) N:o 231/2013, - komission täytäntöönpanoasetus (EU) N:o 447/2013, - komission täytäntöönpanoasetus (EU) N:o 448/2013, - komission delegoitu asetus (EU) N:o 694/2014, - komission delegoitu asetus (EU) 2015/514, - Euroopan parlamentin ja neuvoston asetus (EU) N:o 236/2012, - komission delegoitu asetus (EU) N:o 826/2012, - komission täytäntöönpanoasetus (EU) N:o 827/2012, - komission delegoitu asetus (EU) N:o 918/2012, - komission delegoitu asetus (EU) N:o 919/2012,

- komission delegoitu asetus (EU) 2015/97, - Euroopan parlamentin ja neuvoston asetus (EU) N:o 648/2012, - Euroopan parlamentin ja neuvoston asetus (EU) N:o 513/2011, - Euroopan parlamentin ja neuvoston asetus (EU) N:o 462/2013, - komission delegoitu asetus (EU) N:o 272/2012, - komission delegoitu asetus (EU) N:o 446/2012, - komission delegoitu asetus (EU) N:o 447/2012, - komission delegoitu asetus (EU) N:o 448/2012, - komission delegoitu asetus (EU) N:o 449/2012, - komission delegoitu asetus (EU) N:o 946/2012, - komission täytäntöönpanopäätös 2014/245/EU, - komission täytäntöönpanopäätös 2014/246/EU, - komission täytäntöönpanopäätös 2014/247/EU, - komission täytäntöönpanopäätös 2014/248/EU, - ja komission täytäntöönpanopäätös 2014/249/EU. (4)Sen vuoksi olisi muutettava ETA-sopimuksen liitettä IX. (5)Unionin kannan ETA:n sekakomiteassa olisi näin ollen perustuttava tähän päätökseen liitettyihin päätösluonnoksiin, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa unionin puolesta esitettävä kanta ETA-sopimuksen liitteen IX (Rahoituspalvelut) ehdotettuun muuttamiseen perustuu tähän päätökseen liitettyihin luonnoksiin ETA:n sekakomitean päätöksiksi.